**Z Á P I S N I C A**

**zo zasadnutia Rady školy pri ZŠ s MŠ O. Štefku, Štefánikova 432, Varín**

Zasadnutie rady školy pri ZŠ s MŠ O. Štefku Varín sa uskutočnilo dňa 6.9.2012. 2012 o 16,00 hodine v budove Základnej školy vo Varíne.

Prítomní boli všetci členovia Rady školy a 4hostia (viď : prezenčná listina).

Program zasadnutia Rady školy:

1. Otvorenie, oboznámenie s programom
2. Privítanie nových členov RŠ, oboznámenie so Štatútom RŠ
3. Zmena počtu detí v triedach ZŠ a MŠ
4. Spolupráca ZŠ a CVČ Varín
5. Voľba podpredsedu Rady Školy
6. Diskusia - námety členov RŠ, aktuality
7. Záver
8. Bc.Adriana Šťastná otvorila zasadnutie Rady školy, privítala členov Rady a oboznámila s programom zasadnutia.
9. P.Šťastná predstavila nových členov Rady Školy, a to nasledovných:

Judr. PeterRybár

Ingrid Štefániková

Marek Tabaček

Mgr. Mária Halečková

Zároveň informovala o ukončení pôsobenia bývalých členov: Mgr.Dalibor Mišura, Mgr.Janka Líšková, Ing. Jozef Kabatier, Ing. Daniela Barčíková.

Oboznámila všetkých členov so Štatútom RŠ, navrhla zmeny, a požiadala všetkých členov o pripomienkovanie Štatútu tak, aby vyhovoval všetkým členom RŠ. Pripomienkovanie a zmeny budú témou ďalšieho zasadnutia Rady.

1. Starosta obce p. Miroslav Williger požiadal Radu Školy o odsúhlasenie zvýšeného počtu detí v jednotlivých triedach ZŠ a MŠ.

Mgr. Elena Kozáková informovala o počtoch žiakov v jednotlivých triedach ZŠ, najvyšší počet detí v počte 30 na jednu triedu je v deviatych ročníkoch. (- viď príloha)

Starosta obce spolu s  riaditeľkou ZŠ deklarovali, že podmienky v triedach sú vyhovujúce aj vyšššiemu počtu detí. Učitelia nemajú výhrady voči danej situácii. Počet žiakov bol schválený všetkými členmi hlasovaním RŠ .

O počtoch detí v triedach MŠ informovala Bc.Mária Melišová, ide len o navýšenie v triedach predškolskej dochádzky v každej triede o 2 deti. Všetci členovia hlasovali za navrhované počty detí.

1. Mgr.Mariana Bohačiaková informovala o momentálnom stave CVČ na Slovensku , nakoľko nie je isté, ze aj v roku 2013 budú môcť centrá naďalej pracovať vzhľadom na nový zákon prerokúvaný v parlamente. Vyjadrila vôľu spolupracovať so ZŠ, akonáhle bude situácia jasná, bude sa téma riešiť na ďalších zasadnutiach RŠ.  
     
   5. P.Šťastná otvorila voľbu podpredseu Rady Školy , vyzvala členov RŠ o návrh kandidátov, zároveň navrhla p. Ingrid Štefánikovú a  Mgr. Máriu Halečkovú. Mgr. Halečková prijala post podpredsedu RŠ . 10 členov RŠ vyjdrili súhlas v hlasovaní RŠ, jeden člen sa hlasovania zdržal.
2. V diskusii informovala riaditeľka školy Mgr.Anna Bielková o výsledku správneho konania, ktoré sa týkalo vykonaného auditu na ZŠ za rok 2010. Škola podľa správy bude splácať pokutu vo výške takmer 24 000 EUR v mesačných splátkach po 700 EUR. O splátkový kalendár požiadala riaditeľka školy. Informovala ďalej o žiadosti zaslanej na OÚ o navýšenie rozpočtu školy, nakoľko vlastné finančné zdroje nepostačujú na vyplácanie mesačných splátok. Starosta prisľúbil, že žiadosť riaditeľky školy bude prerokovaná na najbližšom zasadnutí Obecného zastupiteľstva.

Starosta obce bol dotazovaný na momentálny stav vyšetrovania v prípade neoprávneného použitia finančných zdrojov na Zákadnej škole Varín za rok 2010. P. Williger sa vyjadril, že trestné stíhanie voči Mgr. Jozefovi Košútovi bolo zastavené. Členovia RŠ sa uzniesli, že RŠ podá žiadosť na Obecné zastupiteľstvo a zriaďovateľa školy, v ktorej bude požadovať vykonanie právnych krokov voči osobe, ktorá je zodpovedná za výsledok vládneho auditu vykonanom na Základnej škole Varín.

Bc. Šťastná vystúpila s otázkou školského klubu na základe podnetu od rodičov, ktorí nie sú spokojní s umiestnením klubu a jeho vybavením. Starosta obce sa vyjadril, že momentálna finančná a kapacitná situácia neumožňuje riešiť danú tému.

Bc. Šťastná prečítala list pdg. pracovníkov o plánovanom štrajku škôl, ktorý sa uskutoční

13. septembra 2012. Členovia rady školy sa zhodli, že berú na vedomie fakt, že Základná škola Varín sa štrajku zúčastní a nebudú nijako zasahovať do priebehu štrajku. Pdg. pracovníci budú informovaní listom.

Riaditeľka ZŠ Mgr. Anna Bielková požiadala o potvrdenie vo funkcii riaditeľa, nakoľko v mesiaci august 2012 starosta obce Miroslav Williger svojvoľne zvolal zasadnutie RŠ, kde zúčastneným osobám predniesol zámer odvolať riaditeľku školy z funkcie. Pán starosta sa vyjadril, že odvolanie riaditeľky nebolo jeho zámerom, chcel len informovať členov RŠ, že podľa neho došlo k neoprávnenej manipulácii s financiami získanými z centra záujmovej činnosti Valča, a tým došlo k trestnému činu – sprenevery. Riaditeľka ZŠ sa obhájila tým, že išlo len o účtovnú chybu, kde je možné všetko účtovne dať do poriadku v rámci účtovného roku 2012 a sama sa neobohatila o žiadne financie patriace základnej škole. Bc. Šťastná upozornila starostu obce, že štatút RŠ nedovoľuje svojvoľné zvolávanie zasadnutí členov RŠ. Následne bola Mgr. Anna Bielková v hlasovaní desiatimi členmi potvrdená vo funkcii riadieľa školy, jeden člen sa zdržal hlasovania. Riaditeľka školy požiadala, aby členovia RŠ zvážili zaradenie bodu do štatútu RŠ „Pri jednaniach zriaďovateľa s vedením základnej školy bude vždy prítomný člen RŠ“.

1. Bc. Šťastná uzavrela zasadnutie RŠ, poďakovala prítomným za účasť a spoluprácu.

Zapísala Adriana Šťastná 21.9.2012